cyanic-selkie/wikianc huggingface dataset:
Edward John Eyre
Tema järgi on saanud nime Eyre'i järv Lõuna-Austraalias, Eyre'i poolsaar, Eyre'i kriik, Eyre'i maantee (peamine maantee Lõuna- ja Lääne-Austraalia vahel) ning Eyre Hotel Whyallas, samuti Eyretoni küla ja West Eyretoni küla Uus-Meremaa Canterbury piirkonnas.
Tsütokroom P450
Tsütokroom P450, ka tsütokroom P-450 ensüümisüsteem ehk cytP450 superperekond on erineva struktuuri, funktsioonide ja mehhanismidega ensüümiperekondade rühmad, ka biokatalüsaatorid. Nende aktiivtsenter asub valkude sees heemi ko-faktorite kõrval. (Lühendina kasutatakse CYP ka CYP450 ka C YT P450 ka cytP450).
Tsütokroom P450
P-täht tsütokroom P450-s tähistab pigmenti, kuna need heemvalgud ja heemensüümid ilmutavad vaatlejale punast värvi. Number 450 aga kompleksi CO-ga redutseerunud staadiumis, ensüümi neeldumismaksimumiga 450 nm juures.
Esinemine organismidel
Tsütokroom P450 ensüümiperekonna ensüümid on avastatud enamikul päristuumsete organismide endoplasmaatilise retikuulumis ja raku mitokondri sisemembraanides.
Süstemaatika
CytP450-id ensüüme ja ka neid kodeerivaid geene tähistatakse lühendiga CYP.
Kokkuleppeliselt aga kui peetakse silmas geene, siis kirjutatakse tähistus kaldkirjas: CYP1A1 kodeeriv geen tähistatakse CYP1A1-ga.
CYP geenid
Tänapäeval on klassifitseeritud rohkem kui 370 CYP perekonda, imetajatel tegevad aga 18 CYP perekonda (inimestel on ligi 57 CYP450 geeni).
Taimedel
Taimedel on tegevad väga arvukad geeniperekonnad, mille esinemine on taimeliigiti erinev (üle paarisaja geeni);
Inimesel
CYP1A1, CYP1A2, CYP1B1, CYP2A6, CYP2A7, CYP2A13, CYP2B6, CYP2C8, CYP2C9, CYP2C18, CYP2C19, CYP2D6, CYP2E1, CYP2F1, CYP2J2, CYP2R1, CYP2S1, CYP2U1, CYP2W1, CYP3A4, CYP3A5, CYP3A7, CYP3A43, CYP4A11, CYP4A22, CYP4B1, CYP4F2, CYP4F3, CYP4F8, CYP4F11, CYP4F12, CYP4F22, CYP4V2, CYP4X1, CYP4Z2, CYP7A1, CYP7B1, CYP8B1, CYP11A1, CYP11B1, CYP11B2, CYP17A1, CYP19A1, CYP20A1, CYP21A1, CYP21A2, CYP24A1, CYP26A1, CYP26B1, CYP26C1, CYP27A1, CYP27B1, CYP27C1, CYP39A1, CYP46A1, CYP51A1 jt.
Funktsioonid
Tsütokroom P450 ensüümid katalüüsivad orgaanilisi ühendeid (oksüdatsioon, peroksüdatsioon jne) ja on tegevad mitmete bioloogiliste molekulide biosünteesis, toitumisel, aga ka eksogeensete võõrainete nagu toksiinid, ksenobiootikumid, ravimid, sünteetilised östrogeenid jpm rakusisesel metabolismil.
CYP perekonna liikmed (CYP1, CYP2, CYP3 jt osalevad enamiku (70–75%) ravimite metabolismis.
Kuid ka söödud toit, näiteks küüslaugusaadused mõjutavad nende aktiivsust, seega tuleks võimalusel ravimite ja küüslaugu koos manustamisel, ravimi toime võib alaneda või ka tõusta, jälgida arsti ettekirjutusi.
Variatsioonid
Tsütokroom P450 ensüümide aktiivsus ja töövõime on organismidel väga suurte kõikuvustega ja sõltub nii ensüümi paiknemisest nt elundis (maks), organismi elukeskkonnast (sh keskkond (ka temp)) vanusest, soost (suguhormoonidest jt hormoonidest sõltuvad), substraadist, geneetilistest teguritest jpm.
Toitumise käigus omandatud looduslikud taimeühendid aga ka loomsed ühendid läbivad samuti tsütokroom P450 ensüümide toimel biotransformatsiooni (biomuunduse).
Lisaks veel:
Tsütokroom P450 ensüümide katalüüsi käigus komplekteeritakse ka mürgiseid metaboliite, mille kuhjumine võib suurendada hea- ja pahaloomuliste kasvajate teket, sünnidefekte jpm.
Tsütokroom P450 geenide tegevuse mutatsioonid võivad tugevasti mõjutada ka toiduga saadavate ainete ja ravimite bioomastatavust ning biomuundust ja toimet.
Ajaloolist
Esimesed tsütokroom P450 eksperimentaalsed tõendid pärinevad arvatavasti aastast 1955, mil J. Axelrod, B. Brodie et al. tuvastasid ensüümisüsteemi maksa endoplasmaatilises retikuulumis.
Mehhiko kapsel
Seda kapslit kasutatakse hobustel kes ei hoia suud kinni ja ristavad oma lõugu, kuid erinevalt ristkapslist ja hannoveri kapslist annab see hobuse ninasõõrmetele rohkem vabadust mistõttu on see kapsel väga populaarne kolmevõistluses, krossis ja loomulikult ka takistussõidus. Paljud usuvad ka, et see on igatpidi mugavam kui ristkapsel. Tavaliselt on rihmade ristumiskoht pehmendatud karvase pehmendusega.
Puidutöötlemise ja mööblitootmise kompetentsikeskus TSENTER
Puidutöötlemise ja mööblitootmise kompetentsikeskus TSENTER on avalikku sektorit, puidutöötlemise ja mööblitootmise ettevõtteid, haridus- ning teadus- ja arendusasutusi, teiste sektorite ettevõtteid ühendav võrgustik, mis omab parimaid teadmisi ja oskusi materjalides, tehnoloogiates, tootmise juhtimise ja tootearenduse valdkonnas.
Kompetentsikeskuse tegevus on suunatud puidu vääristusastme suurendamiseks ning oskusteabe pakkumiseks, et luua tingimused ettevõtete innovatsiooniks ja rahvusvahelise konkurentsivõime tõstmiseks.
Tegevusvaldkonnad: viimistlustehnoloogia, tootearendus ja prototüüpide valmistamine, tootmise juhtimine. TSENTER viib läbi rakendusuuringuid, teeb rahvusvahelist koostööd ning korraldab valdkondlikke koolitusi.
TSENTER on Võrumaa Kutsehariduskeskuse struktuuriüksus.
Klāmaņi
Klāmaņi on küla (mazciems) Lätis Limbaži piirkonnas Braslava vallas. Küla asub valla keskusest Vilzēnist 7, endisest piirkonna keskusest Alojast 14 ning Riiast 128 kilomeetri kaugusel. Aastatel 2009–2021 kuulus küla Aloja piirkonda.
Külas on Klāmaņi bussipeatus.
Bretoonikeelne Vikipeedia
pisi|Logo Bretoonikeelne Vikipeedia (bretooni keeles Wikipedia e brezhoneg) on Vikipeedia bretoonikeelne versioon.
Bretoonikeelne Vikipeedia sai alguse 2004. aasta juunis.
Seal on artiklit, millega see on artiklite arvult. keeleversioon, ja lehekülge. Seal on registreeritud kasutajat (kellest aktiivseid on ) ja  administraatorit.
Jevgeni Zinitšev
Ta oli 18. maist 2018 kuni surmani Venemaa eriolukordade minister (olles küll 15. kuni 20. jaanuarini 2020 ministri kohusetäitja), armeekindral (2020).
Bretoonikeelne Vikipeedia
2014. aasta juulis ületas bretoonikeelse Vikipeedia artiklite arv 50 000 piiri.
Jevgeni Zinitšev
Ta on lõpetanud Peterburi äri- ja õiguse instituudi.
Aastatel 1987–1991 töötas Zinitšev KGB-s ning 1991. aastast Venemaa Föderatsiooni Föderaalses turvateenistuses. Aastatel 2006–2015 töötas ta Venemaa presidendi ihukaitses, saates Vladimir Putinit tööreisidel.
Aastatel 2012–2013 täiendas ta end Venemaa Föderatsiooni Relvajõudude Kindralstaabi Sõjaväeakadeemias.
2014. aastast töötas Zinitšev Venemaa FSB terrorismivastase teenistuse juhataja asetäitjana. Juunis 2015 määrati ta Kaliningradi oblasti FSB ülemaks. 28. juulist 2016 kuni 6. oktoobrini 2016 oli ta Kaliningradi oblasti kuberneri kohusetäitja. 7. oktoobrist 2016 määrati ta FSB asedirektoriks.
17. mail 2018 tegi peaminister Dmitri Medvedev ettepaneku Jevgeni Zinitševi saamiseks Venemaa eriolukordade ministriks; president Vladimir Putin kiitis tema valiku heaks ja 18. mail 2018 sai Zinitševust Venemaa eriolukordade minister. Lisaks sai ta 28. mail 2018 Venemaa Föderatsiooni Julgeolekunõukogu liikmeks.
21. detsembril 2020 andis president Vladimir Putin talle armeekindrali auastme. 9. septembril 2021 andis Putin talle postuumselt Venemaa Föderatsiooni kangelase aunimetuse.
Zinitšev hukkus Venemaa Eriolukordade ministeeriumi teatel teenistuskohustuste täitmisel, kui osales Arktikas Norilski linna lähistel peetud ametkondadevahelistel õppustel.
Muhamedi karikatuurid
Muhamedi karikatuurid oli 30. septembril 2005 Taani päevalehes Jyllands-Posten pealkirja "Muhamedi nägu" (taani keeles "Muhammeds ansigt") all ilmunud karikatuurisari, kus oli kujutatud islami prohvetit Muḩammadit.
Norovõn Altanhujag
Norovõn Altanhujag (mongoli keeles Норовын Алтанхуяг; sündinud 20. jaanuaril 1958) on Mongoolia poliitik, kes oli 10. augustist 2012 kuni 5. novembrini 2014 Mongoolia peaminister.
Ta lõpetas Mongoolia riikliku ülikooli füüsika- ja matemaatikateaduskonna ning töötas seejärel ülikoolis õppejõuna.
Ta on alates 2008. aastast Demokraatliku Partei esimees.
5. novembril 2014 avaldas Mongoolia parlament talle häältega 36:30 umbusaldust ja ta astus samal päeval ametist tagasi.
24. eritaktika eskaader
24. eritaktika eskaader (inglise keeles 24th Special Tactics Squadron) on Ameerika Ühendriikide erioperatsioonide üksus.
Ajalugu
2019. aasta seisuga olid üksuse koosseisus lahingukontrollijad (CCT), päästjad (PJ) ja ilmastikuluure spetsialistid.
Rodrigo De Paul
Rodrigo Javier De Paul (sündinud 24. mail 1994 Sarandís) on Argentina jalgpallur, kes mängib poolkaitsjana Hispaania kõrgliiga klubis Madridi Atlético ja Argentina jalgpallikoondises.
Ta alustas klubikarjääri Argentina klubis Racing Club, debüteerides Argentina kõrgliigas hooajal 2012–13.
2014. aasta juunis sõlmis ta viieaastase lepingu Hispaania kõrgliiga klubiga Valencia. Hooaja 2015–16 teises pooles oli ta taas laenul Racing Clubis.
2016. aasta juulis siirdus ta Itaalia kõrgliiga klubisse Udinese, kus mängis kokku viis hooaega ja lõi 33 väravat. Hooajal 2018–2019 oli De Paul üheksa värava Udinese suurim väravakütt, lisaks andis ta samal hooajal Itaalia kõrgliigas üheksa väravasöötu. 2020. aasta detsembris sai ta klubi kapteniks.
2021. aasta juulis sõlmis ta viieaastase lepingu Madridi Atléticoga.
Argentina jalgpallikoondises debüteeris De Paul 11. oktoobril 2018 sõprusmängus Iraagi vastu. 2021. aastal võitis ta Argentina koondisega Copa América. 2021. aasta Copa América veerandfinaalis 3. juulil lõi ta Ecuadori vastu koondisekarjääri esimese värava. Lisaks valiti De Paul 2021. aasta Copa Américal turniiri sümboolsesse koosseisu.
Suren Zoljan
Suren Zoljan (sündinud 17. aprillil 1955 Jerevanis) on armeenia kirjandusteadlane, semiootik ja tõlkija.
Ta lõpetas 1977 Jerevani Riikliku Ülikooli. Aastail 1977–1982 stažeeris Tartus Juri Lotmani kateedris.
Keila-Joa maasäär ja mattunud organogeensed setted
Keila-Joa maasäär ja mattunud organogeensed setted on endisaegsete rannamoodustiste kompleks, mis asub Tallinna–Rannamõisa–Kloogaranna tee ääres Keila-Joal, paekalda ees. Rannamoodustised on arvele võetud ürglooduse objektina.
Rannamoodustiste kõige tähelepanuväärsem komponent on maasääre setete all olev turbasegune sapropeeli kiht, mille paksus on 35 cm. Sapropeeli vanus on 7180±270 aastat.
Aglomeratsioon (täpsustus)
Aglomeratsioon (ld agglomerāre 'lisama, liitma') on aglomeerimine, paagutamine; aglomeerumine, paakumine. Sõna on kasutatud ka tähendustes:
Meestega seksivad mehed
Meestega seksivad mehed (MSM) on meessoost isikud, kes astuvad samast soost isikutega seksuaalsesse tegevusse olenemata sellest, kuidas nad end identifitseerivad. Paljud neist ei määratle end seksuaalselt gei, homoseksuaalse või biseksuaalse inimesena.
Termin loodi 1990. aastatel epidemioloogide poolt, et uurida haiguste levikut meeste seas, kes seksivad meestega. Seda olenemata nende identiteedist. Tähist MSM kasutatakse sageli meditsiinikirjanduses ja sotsiaalteaduslikes uurimistöödes. Seda selleks, et kirjeldada selliseid mehi grupina, arvestamata enesemääratlemisega seotud teemade ringe.
Käitumuslik kategooria
Tähist "MSM" on alates 1990. aastates kasutatud rahvatervisega seotud teemakäsitlustes, eelkõige seoses HIV/AIDS-iga. Akronüümi kasutus Glick jt poolt 1994. aastal tähistas uue mõiste kinnitumist. Käitumusliku kategooria juured on kahes teineteisest erinevas akadeemilises vaatenurgas. Epistemoloogid otsisid käitumuslikku kategooriat, mis aitaks paremini analüüsida haigusriske kui identiteedil põhinevad kategooriad (nagu "gei", "biseksuaalne" või "heteroseksuaalne"). Seda seetõttu, kuna geina või biseksuaalsena määratlevad mehed ei pea tingimata olema seksuaalselt aktiivsed. Osa end heteroseksuaalsena määratlevaid mehi on aga seksuaalselt aktiivsed teiste meestega. Tähise loomine on seotud ka sotsiaalse konstruktsionismi kriitikaga seksuaalsele identiteedile. Sotsiaalne konstruktsionism hülgas harilikult identiteedil tuginevad mõisted ajaloolises ja kultuurilises kontekstis.
MSM ei ole piiratud väikese, end määratlenud ja nähtava populatsiooni osaga. Tähis "MSM" ja sõna "gei" viitavad erinevatele asjadele: esimene käitumisele, teine sotsiaalsele identiteedile. MSM viitab meestevahelisele seksuaalsetele käitumistele olenemata sellest, kuidas nad end ise määratlevad. Sõna "gei" on laiem kultuuriline identiteet, mis võib hõlmata samasid käitumisi MSM-ga. Sõna "homoseksuaalsus" viitab seksuaalsetele või romantilistele külgetõmmetele samast soost isikute vahel. See võib hõlmata ka romantilist suhet. Sõnu "homoseksuaalne" ja "gei" ei saa alati kasutada sünonüümidena. Sotsiaalse mõistena eelistatakse sõna "gei", mis on sotsiaalne identiteet. Ametlikus kontekstis kasutatakse sõna "homoseksuaalsus". Mehed, kes on mitteheteroseksuaalsed või kahtlevad, võivad end määratleda kõikide eespool mainitud sõnaga, nende kombinatsiooniga, mitte ühegagi neist või hoopis mingi muu sõnaga.
Uurijad Dowsett, Grierson ja McNally uurisid MSM-käitumist ja -võrgustikke Aasias. Nende uuritud riikides ei vasta MSM mitte ühelegi sotsiaalsele identiteedile. Peale asjaolu, et tegemist oli meestega, kes astusid seksuaalsesse vahekorda teiste meestega, puudusid uuritud MSM populatsioonis muud sarnased jooned.
Osades riikides on samasoolised suhted ebaseaduslikud või tabu. See raskendab MSM-alast uurimistööd.
Rakendatult transsoolistele isikutele
Sõna täpne kasutus ja definitsioon ei ole olnud ühtlane rääkides transnaistest, kelleks võivad olla bioloogilise mehena sündinud või end naisena määratlevad mitmetimõistetavate suguelunditega isikud. Osad allikad peavad MSM-iks transnaisi, kes seksivad meestega. Teised käsitlevad neid "koos" MSM-ga. Kolmandate käsitlus on ebaühtlane. Näiteks määratletakse transsoolised naised ühes kohas MSM-ina, teises kohas aga kasutatakse väljendit "MSM ja transsoolised".
Andrius Gudžius
Andrius Gudžius (sündinud 14. veebruaril 1991 Kaunases) on Leedu kergejõustiklane, kettaheitja, maailmameister ja Euroopa meister.
Gudžius võitis 2017. aasta maailmameistrivõistlustel Londonis kulla teisel katsel heidetud tulemusega 69.21. 2018. aastal Berliinis tuli ta Euroopa meistriks tulemusega 68.46. 2022. aasta maailmameistrivõistlustel sai ta tulemusega 67.55 pronksmedali. Olümpiamängudel on tema parimaks tulemuseks 2021. aastal Tōkyōs saadud 6. koht.
Gudžiuse isiklik rekord kettaheites on 69.59 meetrit, mis on heidetud 10. juunil 2018 Stockholmis.
Aastatel 2017 ja 2018 on ta valitud Leedu aasta meessportlaseks.
Svatove
Svatove on linn Ukrainas Luhanski oblastis. Svatove on samanimelise rajooni halduskeskus. Linna kõrgus merepinnast on 72 meetrit.
Ajalugu
Svatove asutati 1660. aastatel, linna õigused alates 1938. aastast.
Sõda Donbassis
Donbassi sõja ajal, 2015. aasta 29. oktoobri õhtul, süttis põlema linna piirkonnas asuv Ukraina sõjaväe laskemoona ladu. Ulatuslikus tulekahjus hukkus vähemalt kaks inimest.
Georg Wilhelm Spindler
Spindler sündis Alam-Saksimaal Ahldenis (Hannoveri lähedal). Ta õppis Valmieras koolis ja Tartus gümnaasiumis. Aastatel 1813–1816 õppis ta Tartu Ülikooli usuteaduskonnas. Pärast ülikooli lõpetamist töötas ta Eestimaal koduõpetajana. Ordineeriti 15. mail/27. mail 1821 õpetajaks.
Ta oli aastatel 1820–1838 (kutsuti 19. oktoobril/31. oktoobril 1820) Haljala Püha Mauritiuse koguduse õpetaja.
Isiklikku
Tema poeg Bernhard Justus Thomas Spindler oli Lihula ja Kirbla Püha Nikolause koguduse õpetaja, teine poeg Nikolaus Friedrich Hermann Spindler oli Harju-Madise ja Harju-Risti koguduse õpetaja, pojapoeg Hermann Spindler oli Ridala Püha Maarja Magdaleena koguduse õpetaja, teine pojapoeg Friedrich Spindler oli Haapsalu Püha Johannese koguduse õpetaja, hiljem fotograaf ja ajalehe Revaler Zeitung toimetaja. Väimees (tütarde Wilhelmine ja Arminia Anna Elisabethi abikaasa) Carl August Pezold oli Märjamaa Maarja koguduse õpetaja, tütrepoeg Wilhelm Dietrich Pezold oli Lihula ja Kirbla koguduse õpetaja.
Suir
pisi|Suir Suir on mesilaspere poolt kogutud õietolmust valmistatud mesilaste söödavaru.
Suira tootmine
Suira valmistamiseks koguvad mesilased taimedelt õietolmu, suruvad selle kärjekannus tihedaks tombuks, niisutavad seedenõredega ning konserveerivad lõpuks meega. Hapniku juurdepääsuta algab suiras kaks nädalat kestev fermentiseerumis- ja käärimisprotsess, mille tulemusel suureneb happe- ja suhkrusisaldus ning tekib K-vitamiin. Suira valmimise käigus saab õietolmutera väliskest kannatada ning tänu sellele muutuvad õietolmus leiduvad toitained mesilastele paremini omastatavaks.
Suira või õietolmu puudumisel lakkab mesilasema munemast ning töölised lõpetavad mesilaspiima ja vaha tootmise. Suira saab mesinduses asendada mõne muu valgurikka söödaga, näiteks kuivatatud õietolmu või rasvavaba sojajahuga.
Suira kättesaamiseks kärgedest soovitatakse kärg kuivatada ning kärjekannude ülemised otsad ära lõigata. Seejärel purustatakse kärg, mis on külmas rabedaks muutunud, ning eraldatakse suir vahatükkidest tuulamise teel. Tegu on üsna vaevarikka protseduuriga.
Koostis
Suir sisaldab umbes 55% süsivesikuid, 35% valke, 3% vitamiine ja mineraalaineid, 2% rasvhappeid ja 5% muid aineid.
Nii õietolm kui suir on kõrge toiteväärtusega ning sisaldavad mitmeid organismile vajalikke aineid. Võrreldes õietolmuga on suiras rohkem süsivesikuid ja piimhapet, kuid vähem valke ja rasvu. Suir sisaldab ka oluliselt rohkem mineraalsooli, vitamiine ja orgaanilisi happeid.
Uuringute järgi võib suir sisaldada 188 eri liiki seeni ning 29 liiki baktereid.
Mõju tervisele
Suira kasutati ravimi ning noorendava preparaadina juba Vana-Hiina ja Muinas-Egiptuse kultuurides, tervendamiseks kasutas seda ka Hippokrates.
Suira võib pidada õietolmu kontsentreeritud vormiks. Õietolm aitab taastada maksa funktsioone, on efektiivne vahend aneemia korral, aktiviseerib kõhunäärme insuliinitootmist, vähendab vere hüübivust, tugevdab kapillaare, alandab vere kolesteroolitaset, on skleroosivastase toimega, soodustab sapi- ja uriinieritust, mõjub vähivastaselt, ei lase kahjulikel mikroorganismidel soolestikus paljuneda, stimuleerib immuunsüsteemi, on üldtugevdav, tõstab söögiisu ning füüsilist töövõimet, tugevdab seksuaalfunktsiooni ning vähendab eesnäärme suurenemise ohtu. Erinevalt puhtast õietolmust põhjustab suir harva allergiat. Tähelepanelik tuleks siiski olla inimestel, kellel on allergia mesilasmürgi vastu.
Clearwateri maakond (Idaho)
Maakonna halduskeskus on Orofino.
Ajalugu
Maakond moodustati 1911. aastal.
Rahvastik
Elanike arv oli 2010. aasta rahvaloenduse järgi 8761.
Arvestuslik rahvaarvu muutus (1. juuli seisuga) :
Villem Kinnas
Villem Kinnas (15. oktoober 1915 Laatre vald – 7. september 2003 Bradford, Suurbritannia) oli Bradfordi Eesti Kodu asutaja.
Aastatel 1937–1938 oli ta ajateenija Soomusrongirügemendi raskekuulipilduri II divisjonis. Sangaste Maanoorte Seltsi esimees. Kaitseliidu liige. Töötas maksukogujana, Saksa okupatsiooni ajal Hummuli vallasekretäri abina.
Ta pälvis Ülemaailmse Eesti Vabadusvõitlejate Keskuse teeneteristi.
Urho Kekkoneni rahvuspark
Urho Kekkoneni rahvuspark (soome keeles: Urho Kekkosen kansallispuisto) on Soome rahvuspark, mis asub Savukoski, Sodankylä ja Inari vallas Lapi maakonnas.
Rahvuspark asutati 1982. aastal ning selle pindala on 2550 ruutkilomeetrit. See on Lemmenjoki rahvuspargi järel Soome suuruselt teine rahvuspark. Rahvuspark nimetati Urho Kekkoneni järgi, kes oli Soome peaminister ja president.
Rahvuspargist voolab läbi Suomujoki jõgi. Pargi matkarajad sobivad matkamiseks ka väheste kogemustega matkajatele ning pargi kõnnumaa võimaldab teha ka pikki ja nõudlikke matku.
2019. aastal külastas rahvusparki umbes 367 000 inimest.
Lorenzo II de' Medici
pisi|250px|[[Raffael, Lorenzo de' Medici, Urbino hertsog]] Lorenzo II de' Medici (12. september 1492 Firenze – 4. mai 1519 Firenze Careggi) oli Firenze valitseja aastail 1514–1519. Urbino hertsog aastatel 1516–1519.
Lorenzo oli Piero II de' Medici ("Õnnetu") ja Alfonsina Orsini poeg. Lorenzo Tore oli tema vanaisa, paavst Leo X oli tema onu, Caterina de' Medici oli tema tütar.
Niccolò Machiavelli pühendas Lorenzo de' Medicile oma teose "Valitseja".
Sulgpall 2012. aasta suveolümpiamängudel
right|150px|Olümpiarõngad right|150px|Sulgpall thumb|250px|Wembley Arena Sulgpall 2012. aasta suveolümpiamängudel Londonis toimus 28. juulist kuni 5. augustini. Välja jagati viis komplekti medaleid. Kavas oli nii meeste kui ka naiste üksik- ja paarismäng ning segapaarismäng. Võistlused toimusid Wembley Arenall.
Kaiser Wilhelm II
pisi|Kaiser Wilhelm II Kaiser Wilhelm II oli Norddeutscher Lloydile ehitatud ookeaniliinilaev, mille eesmärgiks oli Atlandi ookeani ületus. See sai nime Saksa Keisririigi kolmanda ja viimase keisri Wilhelm II järgi. Aurulaevaks ehitatud 215,27 m pikkune alus valmis 1902. aastal. Arendades kiirust kuni 23,5 sõlme, pälvis see kaks aastat hiljem Sinise Lindi.
Nintendo DS
thumb|Nintendo DS Nintendo DS on Nintendo toodetav kahe ekraaniga pihuarvuti-mängukonsool. Tema tüübinimi DS ongi lühend sõnadest Dual Screen ('kaksikekraan'), ning ühtlasi sõnadest Developers' System ('arendajate süsteem') pöördumisena uute arvutimängude väljatöötajate poole, keda kahe ekraaniga arvuti pidi inspireerima.
Konsool koosneb kahest poolest, mis hinge abil kokku käivad. Kummalgi pool on üks ekraan ja kokku panduna jäävad need sissepoole. Kahest ekraanist alumine on puuteekraan. Konsooli on sisse ehitatud mikrofon ja IEEE 802.11 traadita interneti ühendus (WiFi, ühildub 802.11b standardiga ja toetab üksnes WEP krüptimist). WiFi võimaldab mängijatel üksteisega lühikese vahemaa tagant suhelda (olenevalt tingimustest 10–30 meetrit). Mängijad võivad omavahel ühenduda ka Nintendo WiFi ühenduse kaudu, mis mõeldi välja alles pärast konsooli tootmise alustamist.
Nintendo DS anti müüki Põhja-Ameerikas 21. novembril 2004 ja Jaapanis 2. detsembril. See oli esimene Nintendo konsool, mis anti Põhja-Ameerikas müüki varem kui Jaapanis. Nintendo DS on üks kõige paremini müünud konsoole. 31. detsembriks 2009 oli Nintendo DS müügitulu 125,13 miljonil USA dollarit.
2. märtsil 2006 laskis Nintendo Jaapanis välja Nintendo DS teise versiooni Nintendo DS Lite. Juunis anti see välja ka Põhja-Ameerikas, Euroopas ja Austraalias. DS Lite on õhem ja kergem kui vanem versioon, ent eredama kuvaga.
1. novembril 2008 anti Jaapanis välja konsooli kolmas versioon Nintendo DSi. 2009. aasta aprillis hakati seda turustama ka Põhja-Ameerikas, Euroopas ja Austraalias. Sellel versioonil on oluliselt riistvara uuendatud: on kiirem keskprotsessor, rohkem muutmälu ja uus arendamiskomplekt.
Nintendo DS neljas ja seni viimane versioon Nintendo DSi XL tuli müügile Jaapanis 21. novembril 2009, Euroopas 5. märtsil 2010 ja Põhja-Ameerikas 28. märtsil 2010. Selle ekraan on pisut suurem: 25 mm võrra suurem kui DSil ja 30 mm võrra suurem kui DS-il ja DS Lite'il. Väljatuleku ajal maksis see USA-s 189 dollarit.
Stabilisatsioon
Stabilisatsioon ehk stabiliseerimine on millegi stabiilseks tegemine, püsivaks muutmine.
Norfukikeelne Vikipeedia
pisi|Logo Norfukikeelne Vikipeedia (norfuki keeles Wikkapedya) on Vikipeedia norfukikeelne versioon.
Norfukikeelsele Vikipeediale pandi alus 2005. aastal.
Seal on artiklit, millega see on artiklite arvult. keeleversioon.
Jason Denayer
pisi|Jason Denayer (2019) Jason Grégory Marianne Denayer (sündinud 28. juunil 1995 Jette'is) on Belgia jalgpallur, kes mängib keskkaitsja või kaitsva poolkaitsjana Prantsusmaa kõrgliiga klubis Lyoni Olympique ja Belgia jalgpallikoondises.
2013. aastal sõlmis ta lepingu Manchester Cityga. Klubi põhikoosseisu ta ei jõudnud, mängides aastatel 2014–2018 laenul teistes klubides. Profidebüüdi tegi ta 2014. aastal Šotimaa kõrgliiga klubis Celtic. Ta lõi hooajal 2014–15 Šotimaa kõrgliigas viis väravat ja tuli klubiga Šotimaa meistriks. Samal hooajal valiti ta liiga hooaja sümboolsesse koosseisu ja liiga hooaja parimaks noormängijaks. Järgmisel hooajal mängis ta laenul Türgi kõrgliiga klubis Galatasaray. Hooajal 2016–2017 mängis ta laenul Inglismaa kõrgliiga klubis Sunderland. Järgmisel hooajal naasis ta laenule Galatasaraysse, tulles sel hooajal klubiga Türgi meistriks.
2018. aasta augustis sõlmis Denayer nelja-aastase lepingu Lyoniga.
Belgia jalgpallikoondises tegi Denayer debüüdi 31. märtsil 2015 EM-i valikmängus Iisraeli vastu. Koondisekarjääri esimese värava lõi ta 5. septembril 2020 UEFA Rahvuste Liiga mängus Taani vastu. Ta kuulus Belgia koondisse 2016. aasta Euroopa meistrivõistlustel.
Hrabove
Hrabove on küla Ukrainas Donetski oblastis Šahtarski rajoonis.
Hrabove asutati 1787. aastal.
Küla asub 190 meetri kõrgusel merepinnast.
2001. aasta rahvaloenduse andmetel elas Hraboves 1000 inimest, asustustihedus inimest ruutkilomeetri kohta.
21. sajand
2014. aasta Ukraina kriisi ajal aprillis võtsid küla oma kontrolli alla ühenduse Donetski Rahvavabariik separatistid.
2014. aasta 17. juulil tulistati alla Malaysia Airlinesi reisilennuk Boeing 777 298 inimesega pardal. Alla tulistatud lennuki vraki põhilised osad kukkusid alla Hrabove küla edelaosas, mis jääb 8,5 kilomeetri kaugusele lennuki viimasest teadaolevast asupaigast õhus. Sealt leiti tiibade tükke, mõlemad mootorid, peatelik ja osa kerest. Need said kannatada pärast allakukkumist puhkenud põlengus.
Kemba-Pühamäe deltad ja oosid
Kemba-Pühamäe deltad ja oosid (ka: Kemba-Pühamäe servamoodustised) on servamoodustised, mis asuvad Harju maakonnas Kuusalu vallas. Need pinnavormid on arvele võetud ürglooduse objektidena.
Sander Maasing
Sander Maasing (sündinud 8. augustil 1988 Jõgeva) on eesti jalgrattur.
Ristkapsel
Ristkapsel sarnaneb tavalise inglise kapsliga, kuid selle külge on kinnitatud ninarihm. Selle mõte on see, et see hoiab veidike hobuse suud kinni ja suulise stabiilsemalt. Seda kapslit näeb tihti takistussõidus, madalama taseme koolisõidus ja kolmevõistluse raames toimuval koolisõidul. Suuremal osal ristkapslitel saab ninarihma ka ära võtta nii, et seda võib kasutada või mitte kasutada vastavalt vajadusele.
Salme Valgemäe
Salme Valgemäe (kuni 1937 Simmer; aastatel 1937–1942 Soomets; 11. august 1913 Kõrgesaare vald, Reigi kihelkond, Hiiumaa (Läänemaa) – 18. märts 2006) oli eesti rahvatantsupedagoog ja tantsujuht.
Haridus
Õppis Tallinna 9. Algkoolis ning seejärel Tallinna Linna II Tütarlaste Gümnaasiumis.
Rahvatantsijana
Hakkas rahvatantsuga tegelema 1937. aastal, saades alusmüüri Enn Loorsoolt, kelle juures kuni 1940. aastani koos Ott Valgemäega tantsis.
Olnud 1957. aastal Moskvas toimunud Ülemaailmsel Noorsoo- ja Üliõpilasfestivalil Eesti koondrühma üldjuht koos Ott Valgemäega ning Eesti üldtantsupidudel ka rühmaliikide (1970, 1973) ja noorte tantsupeo üldjuht.
Salme ja Ott Valgemäe tantsude kronoloogia
SR – segarühmale
NR – naisrühmale
MR – poiste ja meesrühmadele
SP – soolopaaridele
Isiklikku
Oli 1942. aastast abielus Ott Valgemäega.
Tütar on Tiiu Valgemäe ja poeg on Jüri Valgemäe.
Hiiu Teataja
Hiiu Teataja oli Hiiu maakonna leht, mis ilmus aastatel 1934–1938 ja aastatel 1995–1999.
Aastatel 1934–1938 andis lehte välja A. Tamverk (Tammver).
Aastatel 1995–1999 oli lehe toimetaja Agnes Kallit.
Porin Ässät
pisi|Võistlusvorm 2022/23 Porin Ässät on Soome jäähokiklubi, mis mängib Soome jäähokiliigas. Meeskond asub Poris. Kolm korda on nad tulnud Soome meistriks (1971, 1978 ja 2013).
Saavutused
pisi|Porin Ässät 15.10 2022
Boschfontein
Boschfontein on linn Lõuna-Aafrika Vabariigis Mpumalanga provintsis Ehlanzeni ringkonnas.
Lõuna-Aafrika Vabariigi 2011. aasta rahvaloenduse andmetel oli Boschfonteini elanikest mustanahalisi aafriklasi 99,68%, India või Aasia päritolu inimesi 0,23%, värvilisi 0,05% ja valgeid 0,03%. Svaasi keelt pidas emakeeleks 97,22% inimesi, tsonga keelt 1,14%, inglise keelt 0,40% ja suulu keelt 0,38%.
Kalifeed
pisi|249x249px|[[Saksa Demokraatliku Vabariigi Rahvaarmee sõdur kandmas kalifeepükse]] Kalifeed on kitsaste säärtega, põlvedest ülespoole laienevad püksid. Kuuluvad peamiselt sõjaväelaste vormirõivastusse. pisi|270x270px|Nõukogude armee vormiriietuse joonistus Saksa armee taskuraamatust Pükste nimetus on saadud Prantsuse kindrali Gaston Galifet (1830–1909) nime järgi, kes tutvustas neid ratsaväelastele. Hiljem võtsid sellised püksid kasutusele ka teised sõjaväed.
Kasari sild
Kasari silla all võidakse mõelda:
Caravaggio teoste loend
Alltoodud loendis on esitatud Itaalia maalikunstniku Michelangelo Merisi da Caravaggio teosed kronoloogilises järjestuses.
McDonnell Douglas DC-9
McDonnell Douglas DC-9 on Ameerika Ühendriikide päritolu McDonnell Douglase poolt arendatud ja toodetud kahe turboventilaatormootoriga kitsakereline reisilennuk. DC-9 lendas esimest korda 25. veebruaril 1965 ning sai endale tüübisertifikaadi 23. novembril. Esimese lennufirmana võttis DC-9 kasutusele Delta Air Lines 8. detsembril 1965.
Frentš
pisi|[[Vladimir Lenin|Lenini frentš (1920. aastad)]] Frentš on sõjaväekuub, mis sai nimetuse Briti feldmarssali John Denton Frenchi järgi.
Ajalugu
Enne Esimest maailmasõda võttis Venemaa Keisririik oma ohvitseride teenistusrõivaste jaoks kasutusele mitu uut vormikuube. Enamasti sarnanesid need Prantsusmaa ja Ühendkuningriigi armeede uuemate mudelitega. See vaba ja praktiline rõivas sai nimetuse "frentš" ('prantsuse') Briti ekspeditsioonivägede kõrgeima ülema Prantsusmaal feldmarssal John Frenchi auks.
Wos
pisi|Wos. Valentín Oliva (sündinud 23. jaanuaril 1998 Buenos Aireses Argentinas), mida kunstiliselt tuntakse kui Wos, on Argentina räppar.
9. augustil 2019 andis ta välja esimese debüütalbumi Canguro, kus ta kritiseerib Argentina poliitikuid ja "meritokraatia" ideed. Album ilmub 2019. aasta oktoobri alguses pealkirjaga Caravan.
Melanie Martinez
alt=|pisi|Melanie Martinez (2016) Melanie Adele Martinez (sündinud 28. aprillil 1995) on Ameerika Ühendriikide laulja-laulukirjutaja, režissöör ja näitleja.
Martinez sündis New Yorgis Queensi linnaosas Astoria linnajaos ja kasvas üles Baldwinis. Keskkooli esimesel aastal osales ta telesaates "MSG Varsity Talent Show" ja sai laiemalt tuntuks 2012. aastal pärast osalemist talendisaates "The Voice". Ta jõudis saates kuue parima hulka ja lahkus saatest 5. nädalal.
Pärast saatest lahkumist alustas ta tööd sooloartistina. 9. veebruaril 2014 avaldas Martinez oma debüütsingli "Dollhouse". "Dollhouse" on tema kõige populaarsem singel ning RIAA (Recording Industry Association of America) kuulutas selle kuldplaadiks ning 2017. aasta veebruaris ka plaatinaplaadiks. 7. aprillil 2014 sõlmis Martinez lepingu plaadifirmaga Atlantic Records ning 19. mail tuli välja tema debüüt-EP "Dollhouse". "Dollhouse'ilt" avaldati üks singel, "Carousel", mis kuulutati samuti kuldplaadiks.
Martinez avaldas oma debüütstuudioalbumi "Cry Baby" 14. augustil 2015. See saavutas edetabelis Billboard 200 kuuenda koha ja sai kuld- ja plaatinaplaadi staatuse. Kolm singlit sellelt albumilt, "Pity Party", "Soap" ning "Sippy Cup" avaldati enne albumi väljatulekut. "Soap" ning "Sippy Cup" on sertifitseeritud kuld- ning "Pity Party" plaatinaplaadiks. "Cry Baby" standardversioon sisaldab 13 laulu ning Martinez filmis kõikidele lauludele muusikavideod, olles ise režissöör üheteistkümnele. Viimane muusikavideo laulule "Mad Hatter" avaldati 23. septembril 2017.
Martineze teine stuudioalbum "K-12" avaldati 6. septembril 2019, mis saavutas edetabelis Billboard 200 kolmanda koha. Albumit salvestati aastatel 2015–2017. "K-12" on sisuline järg "Cry Babyle" ning albumiga avaldati ka albumi teemaga kaasas käiv samanimeline film, mille režissöör on Martinez ise ning milles ta ka peaosa mängib.
Martinezt peetakse üheks "The Voice'i" kõige õnnestunumaks leiuks. Ta on tuntud oma kahte värvi juuste poolest.
Custeri maakond (Idaho)
Custeri maakond (Custer County) on maakond Ameerika Ühendriikides Idaho osariigis.
Maakonna halduskeskus on Challis.
Ajalugu
Maakond moodustati 1881. aastal.
Rahvastik
Elanike arv oli 2010. aasta rahvaloenduse järgi 4368.
Arvestuslik rahvaarvu muutus (1. juuli seisuga) :
Imbali
Imbali on linn (township) Lõuna-Aafrika Vabariigis KwaZulu-Natali provintsis uMgungundlovu ringkonnas Msunduzi vallas. Imbali asub Pietermaritzburgist umbes 8 km edelas.
Lõuna-Aafrika Vabariigi 2011. aasta rahvaloenduse andmetel oli Imbali elanikest mustanahalisi aafriklasi 99,50%, värvilisi 0,22%, valgeid 0,12%, India või Aasia päritolu inimesi 0,11% ja teisi 0,05%. Suulu keelt pidas emakeeleks 94,14% inimesi, inglise keelt 2,16% ja koosa keelt 0,97%.
Laidze
pisi|left|Torn Laidze mõisa pargis Laidze on küla (lielciems) Lätis Talsi piirkonnas, Laidze valla halduskeskus. Küla asub Laidze järve kaldal merepinnast 66 meetri kõrgusel, piirkonna keskusest Talsist 8 ja Riiast 124 kilomeetri kaugusel.
Laidzet on kirjalikes allikates mainitud esimest korda 1428. aastal. 2006. aastal oli külas 735 elanikku.
Nüüdisaegne asula on endisaegse Laidze mõisa (Laidsen) keskus. Küla oli jõukas, 1930. aastatel käisid seal sulaseks nii poolakad kui ka Latgale elanikud. 1921. aastal rajati sinna Laidze Põllumajanduskool, millest kujunes Nõukogude aastatel Laidze Põllumajandustehnikum, seejärel aga Laidze kutsekeskkool. Laidzes on veel põhikool ja raamatukogu. Külas asub Tehnikumsi bussipeatus.
Asulas (Laidze mõisa alal) on sündinud baltisaksa arstiteadlane Oswald Schmiedeberg.
446
446. aasta
Danilo Rinaldi
Ainsana värava rahvuskoondises on ta löönud sõprusmängus Maltale.
Kilksama Antsülusjärve ja Litoriinamere rannavööndi mattunud setted
Kilksama Antsülusjärve ja Litoriinamere rannavööndi mattunud setted on u 9000 aasta vanused mattunud setted; halduslikult Pärnu maakonnas Tori vallas Kilksama külas. Setted on arvele võetud ürglooduse objektidena.
Setted paiknevad Pärnu otsamoreeni lõunanõlval luitestunud endisaegse rannavööndi all. Endisaegse rannavööndi pikkus on 4 km ja laius 100 m. Need on orgaanilised setted, mille vanus jääb vahemikku 8500–9300 a.
Wilhelm (Saksa kroonprints)
Friedrich Wilhelm Victor August Ernst (6. mai 1882 Potsdam – 20. juuli 1951 Hechingen) oli Wilhelm II vanim poeg ja tema otsene pärija. Ta oli seega Saksa Keisririigi ja Preisi Kuningriigi viimane kroonprints. Temast sai 1941. aastal pärast oma isa surma kümneks aastaks Hohenzollernide dünastia pea.
Stefankowice
Stefankowice on küla Poolas Lublini vojevoodkonnas Hrubieszówi maakonnas Hrubieszówi vallas. Stefankowice asub Hrubieszówist 11 km põhjas, Ukraina piirist ligi 10 km kaugusel.
Küla on esmamainitud 1446. aastal.
Hingesugulane
"Hingesugulane" on Ott Leplandi viies singel tema neljandalt stuudioalbumilt "Siinpoolne". Nii viisi kui ka sõnad on loonud Lepland ise.
Aloja vald
pisi|Ungurpilsi allee Aloja vald (läti keeles Alojas pagasts) on vald Lätis Limbaži piirkonnas. Vald piirneb sama piirkonna Aloja linna, Braslava, Brīvzemnieki, Staicele, Pāle ja Salatsi vallaga ning Valmiera piirkonna Skaņkalne vallaga.
Valla pindala on 179 km². 2010. aasta seisuga elas seal 1010 inimest. Valla keskus on Aloja linn, mis aga valla koosseisu ei kuulu.
Ajalugu
Aloja valla aladel asus varem Ungurpilsi vald. Aastal 1925 nimetati see ümber Aloja vallaks. Aastal 1935 oli valla pindala 164,2 km² ja seal elas 2976 inimest. Aastal 1945 jagati vald Aloja, Ezeri ja Īģe külanõukogudeks, aastal 1949 vald aga likvideeriti. Aastal 1950 sai Alojast linnaline asula, ülejäänud Aloja külanõukogu alad liideti aga aastal 1954 Ezeri külanõukoguga. Aastal 1957 allutati Ezeri külanõukogu Aloja linnale. Aastal 1958 liideti linnale alluva alaga osa Vīķi külanõukogu maid. Aastal 1977 liideti osa Aloja linnale alluvatest aladest Staicele linnale alluvate aladega, Aloja sai aga maad juurde Braslava ja Brīvzemnieki külanõukogudelt. Aastatel 2009–2021 kuulus vald Aloja piirkonda. 2010. aastal eraldus Aloja linn vallast.
Kaitstavad objektid
Kaitsealustest kultuurimälestistest asuvad vallas regionaalse kaitse all olevad Laura linnamägi, Ungurpilsi muinaskalme ehk Ussiküngas ja Ungurpilsi keskaegne linnus. Kohaliku kaitse all on hiiepaigana kasutusel olnud Jaungarandžase Kirikumägi. Riikliku kaitse all on Ezerkalni muinaskalmed ehk Kuradisüli. Looduskaitse all on Jaunjurķini haavad, Migla haab, Īģe tamm, Jaunjurķini kivi, Aloja õigeusu kiriku kask, Aloja õigeusu kalmistu lehis, Stābeģi pärn, Stābeģi saar, Stākenberģi uus tamm, Pavāri lõhenenud kask, Ungurpilsi pargi lehis, Pavāri pärn, Vilkkani türnpuu, Kaķīši tamm, Mazbrieži lõhenenud kask, Veclauri tamm ja Porzase paju. Valla põhjaosa jääb Dzērve soo hoiualale.
Asustus
Aastal 2011 elas vallas 682 lätlast, 49 venelast, 24 valgevenelast, 13 ukrainlast, 6 poolakat ja 4 leedulast.
Valla külad on:
Johannes Markus
Johannes Markus (18. august 1884 Kaarma-Loona mõis, Saaremaa – 28. september 1969 Toronto) oli Eesti diplomaat.
Markus sündis 1884. aastal Saaremaal Kaarma-Loona mõisas. Ta õppis aastatel 1894–1903 Kuressaares gümnaasiumis. Seejärel õppis ta aastatel 1903–1912 Peterburi Ülikooli füüsika-matemaatikateaduskonnas. Pärast ülikooli lõpetamist töötas ta "J. W. Junker & Ko" pangas Peterburis; 1914. aastast oli panga volinik ning puuvillatööstuse juhataja ja direktori abi Turkestanis. 1920. aastal naasis ta Eestisse.
15. veebruaril 1921 asus Markus tööle Välisministeeriumi, olles algul II sekretär, seejärel poliitilise osakonna juhataja kohusetäitja ja Lääne poliitilise osakonna juhataja. 1. jaanuaril 1923 sai ta administratiivosakonna juhatajaks ning ühtlasi protokolliülemaks. Aastatel 1925–1926 võttis ta osa Rahvasteliidu erakorralise komisjoni tööst Mosulis kindral Johan Laidoneri sekretäri ja komisjoni liikmena. Aastatel 1927–1931 töötas ta Berliini saatkonnas sekretär-konsuli ja nõunikuna ning seejärel Londoni saatkonna peakonsul-nõunikuna. Aastatel 1935–1939 oli ta Eesti saadik Poolas, Rumeenias ja Tšehhoslovakkias, asukohaga Varssavis. Seejärel oli ta saadik Türgis, Ungaris ja Rumeenias.
Pärast Nõukogude okupatsiooni keeldus ta Eestisse tagasi pöördumast ja läks 1940. aasta septembris Ameerika Ühendriikidesse, kus pidas Lakewoodis kanafarmi. 1941. aastast oli ta Ülemaailmse Eesti Ühingu esimees ja hiljem töötas New Yorgi peakonsulaadis majandusküsimuste alal. 1. novembrist 1951 asus ta Eesti konsuli ametikohale Torontos, esialgu mitteametlikult, kuid alates 17. augustist 1962 kuni oma surmani 28. septembril 1969 Kanada valitsuse poolt tunnustatuna.
Estoniasamlingen.se
Estoniasamligen.se on Estonia huku uurimisega seotud internetis kättesaadav dokumentide kogu (andmebaas), mis sisaldab ka audio- ja videomaterjali, sealhulgas komisjoni küsitlusprotokolle. Andmebaas on rootsikeelne.
Andmebaas avati 2004. aastal Rootsi valitsuse eestvõttel.
Matheus Cunha
Matheus Santos Carneiro Cunha (sündinud 27. mail 1999 João Pessoas) on Brasiilia jalgpallur, kes mängib ründajana Inglismaa kõrgliigaklubis Wolverhampton Wanderers ja Brasiilia jalgpallikoondises.
2017. aastal liitus ta Šveitsi kõrgliigaklubiga FC Sion ning lõi hooajal 2017–18 Šveitsi kõrgliigas kümme väravat.
2018. aasta juunis siirdus ta Saksamaa kõrgliigaklubisse RB Leipzig. Hooajal 2018–19 jäi tema arvele Saksamaa kõrgliigas kaks väravat, kuid UEFA Euroopa Liigas lõi ta samal hooajal kuus väravat.
2020. aasta jaanuaris sõlmis ta nelja ja poole aasta pikkuse lepingu Saksamaa kõrgliigaklubiga Hertha BSC.
2021. aasta augustis sõlmis ta viieaastase lepingu Hispaania kõrgliigaklubiga Madridi Atlético. 2023. aasta jaanuaris läks ta sealt laenule Wolverhampton Wanderersi, kellega sõlmis 2023. aasta suvel püsiva lepingu.
2020. aasta suveolümpiamängude jalgpalliturniiril tuli Cuhha Brasiilia võistkonnaga olümpiavõitjaks. Olümpiaturniiril lõi kolm väravat, sh finaalis Hispaania vastu.
Cunningmoor
Cunningmoor on linn Lõuna-Aafrika Vabariigis Mpumalanga provintsis Ehlanzeni ringkonnas.
Türi paberivabrik
Türi paberivabrik (ka Türi paberi- ja puupapivabrik) oli paberivabrik, mis tegutses Türil aastail 1900–1941.
Vabrik ehitati Alliku (Allenkülli) mõisa maadele Kabala mõisniku Viktor von Taube juhtimisel. 9. juulil 1941 töö seisati ning 18. juulil hävis enamik vabrikuhooneid kahuritules.
Ajalugu
Alliku mõisalt saadi 10 tessatini (10,925 hektarit) maad ning vabriku vundamenti hakati tegema 1899. aasta suvel. Esimesena valmis direktori maja, seejärel vabrikuhooned ja töölismajad. Ehitatud majadest ei piisanud kõigi ametnike ja tööliste majutamiseks, seega kasutati üürimaju ning Viljandi tee äärseid Laupa ja Särevere mõisa moonamaju. Töö algas 1900. aastal, kui vabrikus oli 44 töölist. Oskustöölisi saabus Türile kõikjalt üle Eesti, lisaks Venemaalt, Poolast ja Saksamaalt. Tööle asunud ametnikele oli tasuta korter, küte ja elekter, aiamaa, ning kõigile pereliikmetele arstiabi, lasteaed, kool ja saun.
Vabriku esimene nimi oli V. F. Taube & Co Kartoni ja Paberivabrik.
Paberivabriku areng
Vabriku käimasaamine oli raske, sest nõudlus papi järele oli väike ja hind odav. Seepärast otsustati hakata tootma õhukest paberit ning pärast ettevõtte laiendamist 1904. aastal tootlikkus suureneski. Sellest peale hakati kasutama Türi paberi- ja puupapivabriku nime. 1905. aastal oli Türi paberivabrik Eesti suurim.
Paberitööstuse ettevõtted kuulutati 1916. aastal riigikaitselisteks ning vabrikule anti suuri sõjalisi ja riigikaitselisi tellimusi. Tööliste arv tõusis 370ni. Sõjaolukorra tõttu tõusid tööstuskaupade hinnad ja langesid palgad. Töölised nõudsid miinimumpalka ja kaheksatunniseid tööpäevi, kuid neid ei tagatud ja vabrik suleti ajutiselt 1917. aasta mais. Lõpuks 1919. aasta suvel alustas vabrik pidevat tööd. Raskused tekkisid taas 1920ndate lõpul ülemaailmse majanduskriisi tõttu ning jätkusid järgmise kümnendini tööliste streikimiste ja vabriku põlema panemistega ning roiskveeskandaaliga.
1936. aastal valmistas vabrik kirjutus-, trüki-, joonistus-, ajalehe- ja muid paberisorte, kartonge, kaltsupappi ja ligniini. Toodangu maht oli umbes 2500 tonni paberit ja sama palju tselluloosi. Pärast seda jätkas vabrik tavapärases töörütmis kuni uue sõja alguseni. Tootmine muutus raskemaks, sest kampolit, maarjajääd ja kaoliini polnud enam nii lihtne saada.
1940. aastal Türi paberivabrik natsionaliseeriti, Majandusministeeriumi poolt määrati paberivabriku komissariks majandusteadlane Lembit Luukas
Vabriku hävimine
Kui sakslased Türi lõunapiirile jõudsid, olid õhitud sillad, raadiosaatejaam, Särevere tööstused ja elektrijaam. Paberivabrik pandi põlema ning sai pihta ka kahurikuulist, mis oli tegelikult kiriku tornile suunatud. Üks vabriku korsten lasti pooleks ja enamik hooneid varises kokku. Täiesti terveks jäid katlamaja ja katla toitepumbaruum.
Pärast lahinguid varemete ümbruse korrastamise käigus viidi masinad Kohila paberivabrikusse või anti vanarauaks, mõned müüdi maha. Säilinud katlamajja tehti sepikoda.
Vabrikuhooned pärast sulgemist
Majas nr 2, mis esialgu oli direktori elamu, on asunud raamatukogu, ambulatoorium, hambaravi, lasteaed, huvikool, korterid, muuseum. Praegu kuulub maja õmblusettevõttele.
Majas nr 11 olid korterid. Nüüd on seal Eesti Ringhäälingumuuseum ja Türi Muuseum.
Majas nr 12 olid korterid ja lastepäevakodu. Praegu on seal Türi Kevade Kool erivajadustega lastele.
Majade nummerdus on seniajani säilinud.
Vabrikuküla
Vabriku rajamisel ehitati selle ümbrusse töölistele uusi maju. Seepärast nimetati piirkonda Vabrikukülaks. Türi 90. aastapäevaks püstitati Vabriku puiesteele ka Vabrikuküla algust tähistav silt.
Viljandi tänavaga paralleelselt rajati pärnadega ääristatud sirge topeltallee: suur allee (mida mööda läksid jala tööle ametnikud, praegu haljasala) ja hobutee (praegu Vabriku pst). Alleedest põhja poole jäid korrapärases rivis viis puidust tööliselamut (numbritega 7–11), neist vabrikupoolsesse otsa sarnase asetusega üks paest ametnike elamu (nr 6) ja tellistest direktori elamu (nr 2). Viimase kahe vahel paiknes algselt tenniseväljak, mis kujunes hiljem haljasalaks.
Direktori elamu ja vabrikusse viiva raudteeharu vahele jäi väike park. Hoonetest 6 ja 2 põhja pool asus majandushoov elamu-jääkeldri (nr 5), hobusetalli ja pesuköögi (nr 14, lammutatud), vankrikuuri ja kuuridega. Tööliselamute vahele paigutusid samuti kitsad piklikud puukuurid. Paralleelselt suure alleega kulges tööliselamutest põhjas väike allee ehk nn seaallee (elamute kõrval asuvale põllule tühjendati käimlaid).
Vabriku algseid hooneid on tänaseks väga vähe säilinud. Elamute arhitektuur on klassitseeriv historitsism, puitelamute puhul ilmnevad tüüpilised kroonulikud rahvusromantilised lisandid: puitpitsid ja profileeritud sarikaotsad. Linliku iseloomu annab nendele kööktubadega kasarmulaadsetele hoonetele punnlaudis. Nüüdisajal moodustab Türi Vabrikuküla miljööala, kus ehituslikke nüansse otsustab kohalik omavalitsus.
Arhitektuurimälestise kaitsevööndit ei ole Türi Vabrikukülale siiski antud, sest hoonete grupis puudub arhitektuurimälestise tunnustega objekt.
Isi Trapido
Isi Trapido (27. september 1921 Tartu – 28. november 2003 Tallinn) oli eesti fotograaf ja korvpallur.
Ta lõpetas aastal 1941 Tartu Elektromehaanika Tehnikumi.
Ta hakkas sportima Hugo Treffneri Gümnaasiumis õppides, tema lemmikspordialaks oli korvpall. Teise maailmasõja ajal oli ta Eesti Laskurkorpuse korvpallimeeskonna kapten.
Ta on töötanud Eesti Raadio informatsiooniosakonnas, ning fotograafina ajalehtede Noorte Hääl, Spordileht (1958–1977), Kodumaa, Harju Elu ja Meremees toimetustes. Ta on teinud kaastööd kodu- ja välismaistele raamatukirjastustele ja ajakirjadele. Ta oli aastast 1958 Ajakirjanike Liidu liige, olles selle fotosektsiooni esimees.
Isi Trapido suri 28. novembril 2003 Tallinnas ja ta maeti 20. detsembril Metsakalmistule, sporditegelaste kvartalisse..
Isiklikku
Ta oli aastast 1972 abielus kopsuarst Laine Trapidoga (neiuna Rettau), nende poeg Toomas Trapido on bioloog ja poliitik. Tema isa Susman Trapido mõrvati 1941 holokausti käigus Tartus.
Lea Vakra
Lea Vakra (a-ni 1980 Lea Griffel; sündinud 29. aprill 1959 Tallinn) on endine eesti kergejõustiklane (keskmaajooksja).
Ta lõpetas 1977. aastal Tallinna 4. Keskkooli ja 1981. aastal Tallinna Pedagoogilise Instituudi.
Ta alustas kergejõustikutreeninguid 1974. aastal oma ema Milvi Akberg-Griffeli ja kooli kehalise kasvatuse õpetaja Õie Uuehendrik-Laidi suunamisel ning jätkas hiljem Kalevi kergejõustikukoolis Maie Tiigi juhendamisel.